Stuur Anika Smit-moordverdagte na psigiatriese hospitaal, vra staat
JY LEES NOU Stuur Anika Smit-moordverdagte na psigiatriese hospitaal, vra staat
Die man wat himself oorgegee het in verband met die moord op die Pretoriase tiener Anika Smit het Maandag weer in die Pretoria-Noord-landdroshof verskyn.
Verrigtinge behoort binnekort te begin - via @barrybateman #AnikaSmit pic.twitter.com/2Y3HVXbvAa — Huisgenoot (@huisgenoot) September 26, 2016
André van Wyk (24), wat onder sy vriende as "Smiley" bekend staan, se ouers, Jan en Judie, het ook die hofverrigtinge bygewoon. Judie het saggies gehuil terwyl haar seun in die beskuldigdebank gesit het.
Andre Van Wyk se ouers sit agter in die hofgalery. Sy pa se hand op sy ma se been. Sy ma se arm verstrengel in sy pa s'n @huisgenoot — Hilda van Dyk (@Hildatjie) September 26, 2016
Sy regspan het bevestig dat hulle nie formeel om borgtog aansoek doen nie. Die staat het gevra dat André na 'n psigiatriese hospitaal gestuur moet word. André moet egter wag tot daar 'n bed beskikbaar is.
Andrè van Wyk gaan gestuur word vir psigiatriese waarneming @huisgenoot #AnikaMoord — Hilda van Dyk (@Hildatjie) September 26, 2016
Landdros Pierre Wessels het gesê André moet intussen in 'n enkelsel in die hospitaalafdeling van die Kgosi Mampuru-tronk gehou word. Dit is dieselfde afdeling waar die veroordeelde Oscar Pistorius aangehou word.
Andre Van Wyk geskets deur Jaco Van Vuuren tydens sy hofverskyning vir die moord - via @Hildatjie #AnikaSmit pic.twitter.com/A6hp6yjg6U — Huisgenoot (@huisgenoot) September 26, 2016
Latham Dixon, André se regsverteenwordiger, het ná die hofverrigtinge aan die media gesê dat André se gemoedstoestand goed is. Hy het gesê dit is in sy beste belang om na die Weskoppies-psigiatriese hospitaal verwys te word om sy gemoedstoestand en wederregtelike bewussyn te bepaal van wat dit was ten tyde van die misdaad en wat dit nou is. Volgens 'n verslag van die distriksgeneesheer kan André nie die feite van die voorval onthou nie.
#AnikaSmit Wyk se verslag v distriksgeneesheer se hy kan nie feite vd voorval (moord) onthou nie — Hanti Otto (@HantiO) September 26, 2016